ยังไม่จบ! “สุพัฒนพงษ์” รับเคลียร์ “โรงกลั่น” ส่งกำไรช่วยรัฐ-เล็งหาช่องกฎหมาย
รองนายกรัฐมนตรี และรัฐมนตรีว่าการกระทรวงพลังงาน ยอมรับการขอความร่วมมือ “โรงกลั่น” นำส่งกำไรส่งเข้ากองทุนน้ำมันเชื้อเพลิง และพยุงราคาน้ำมันยังไม่ได้ข้อยุติ เตรียมหาช่องทางกฎหมายช่วย ขณะที่ตัวเลข 2.5 หมื่นล้านเป็นเพียงการคาดการณ์ของกระทรวงพลังงาน
รองนายกรัฐมนตรี และรัฐมนตรีว่าการกระทรวงพลังงาน ยอมรับการขอความร่วมมือ “โรงกลั่น” นำส่งกำไรส่งเข้ากองทุนน้ำมันเชื้อเพลิง และพยุงราคาน้ำมันยังไม่ได้ข้อยุติ เตรียมหาช่องทางกฎหมายช่วย ขณะที่ตัวเลข 2.5 หมื่นล้านเป็นเพียงการคาดการณ์ของกระทรวงพลังงาน
17 มิ.ย. 2565

นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน กล่าวถึงการขอความร่วมมือกลุ่มโรงกลั่นน้ำมันให้นำส่งกำไรค่าการกลั่นน้ำมันเพื่อช่วยบรรเทาภาระกองทุนน้ำมันเชื้อเพลิง และลดราคาขายปลีกน้ำมัน โดยยอมรับว่าการเจรจายังไม่ได้ข้อยุติ โดยได้เริ่มทยอยพูดคุยไปบ้างแล้ว แต่ยังไม่ครบทุกราย ส่วนตัวเลขที่ออกมาว่าจะได้เงินเข้ามาที่ภาครัฐราว 2 หมื่นล้านบาทนั้นเป็นการประเมินจากกระทรวงพลังงานเท่านั้น
โดยขั้นตอนขณะนี้กำลังมองหาช่องทางทางกฎหมายว่าจะสามารถดำเนินการได้อย่างไร เพราะหากเป็นการบริจาคจะมีข้อติดขัดในเรื่องของภาษี แต่ยืนยันว่าจะเร่งดำเนินการให้เร็วที่สุด ซึ่งสิ่งที่จะคุยกับเอกชนเพื่อขอความร่วมมือในครั้งนี้ จะแตกต่างจากสถานการณ์เมื่อปี 2562 – 2563 ที่เป็นตามกลไกตามธรรมชาติ แต่สถานการณ์ครั้งนี้เป็นเรื่องผิดปกติ
พร้อมยืนยันว่า แนวทางที่รัฐบาลจะดำเนินการจะทำให้เกิดความสมดุลในทุกภาคส่วน ทั้งประชาชน ผู้ประกอบการ และภาครัฐ